חוק לתיקון פקודת האגודות השיתופיות (מס' 12), התשפ"ג–2023
הצעת חוק פרטית, הכנסת ה-25
פורסם: ספר החוקים, חוברת 3068, עמ' 554, 2023-07-30T00:00:00+03:00
תורחב האפשרות לקיים הליכי מיון באמצעות ועדות הקבלה בשני היבטים עיקריים. ראשית, החוק יורחב לאזורים נוספים כך שבנוסף לנגב והגליל, הוא יחול גם על יישוב קהילתי שיוגדר כ"יישוב עדיפות לאומית", שנמצא במפת העדיפות הלאומית של משרד הבינוי והשיכון, ומסווג באשכול 1 עד 5 במדד הפריפריאליות. שנית, החוק יורחב ליישובים קהילתיים גדולים יותר, כך שבהליך מדורג ותוך קבלת אישור מוועדה מינהלית מיוחדת, ניתן יהיה לקיים ועדות קבלה גם ביישובים קהילתיים שיגדלו וימנו מעל 400 יחידות דיור. במקביל לכך, תעודכן אחת מהעילות המרכזיות לדחייה של מועמדים תוך התאמתה ליישובים הגדולים יותר, יתוקן הרכב ועדת הקבלה כך שלא יתאפשר בה רוב מובנה לנציגי היישוב הקהילתי, ויוסדר בצורה מפורטת יותר את אופן פעולת ועדת הקבלה.